Z A P I S N I K

9. sjednice održane dana 29. rujna 2017., s početkom u 14:15 sati, u uredu ravnateljice.

Predsjedavatelj sjednice je predsjednik Školskog odbora Željko Balog.

NAZOČNI: Željko Balog, David Modrušan, Davor Žufić, Dragan Poropat, Marinela Bašić, Đeni Gržević i Silva Pokrajac te ravnateljica Ingrid Sau i voditelj računovodstva Irina Mišeta po službenoj dužnosti

NENAZOČNI: /

Predsjednik konstatira da sjednici prisustvuju svi članovi školskog odbora.

Predložen je slijedeći

D n e v n i r e d :

 1. Verifikacija zapisnika prethodne sjednice (*predsj.*)

 2. Usvajanje Izvješća o realizaciji godišnjeg plana i programa rada za

 šk.god. 2016./2017. (*ravnateljica*)

 3. Usvajanje Školskog kurikuluma za šk.god. 2017./2018. (*ravnateljica*)

 4. Usvajanje Godišnjeg plana i programa rada šk.god. 2017./2018.

 (*ravnateljica*)

 5. Suglasnost za prijem u radni odnos (*ravnateljica*)

 6. Imenovanje novog članova Povjerenstva za kvalitetu iz reda Vijeća

 učenika (*ravnateljica*)

AD 1.

 Svi članovi školskog odbora, uz poziv, dobili su i zapisnik sa prethodne

sjednice.

 Primjedbi nije bilo.

 Jednoglasno je donijeta

O D L U K A

 Usvaja se zapisnik sa prethodne sjednice.

AD 2.

 Ravnateljica je u kratkim crtama putem projektora prezentirala prijedlog Izvješća o realizaciji godišnjeg plana i programa rada za šk.god. 2016./2017.

 Što se tiče uspjeha učenika srednja ocjena u Školi je 3,72, odn. vrlo dobar. Što se tiče izostanaka učenici su u prosjeku izostali 98 sati. Ovakav rezultat djelomično je posljedica velikog broja izostanaka pojedinih učenika ( iz 8 razrednih odjela) , zbog čega su upućeni na razredni ispit.

 Jednoglasno se donosi

O D L U K A

 Usvaja se Izvješće o realizaciji godišnjeg plana i programa rada Srednje škole Zvane Črnje Rovinj – Scuola media superiore „Zvane Črnja“ Rovigno za šk.god. 2017./2018.

AD 3.

 Ravnateljica je putem projektora prezentirala prijedlog Školskog kurikuluma za šk.god. 2017./2018. Na samom početku definirane su Vizija i misija škole, te ciljevi, kako bi se isto moglo ostvariti. Ciljevi su izrađeni posebno za učenike, a posebno za Školu kao ustanovu te zaposlenike. Osim redovne nastave u školi se odvija izborna, dodatna i fakultativna nastava. Sve je razrađeno po predmetima i nastavnicima koji izvode takovu nastavu. Što se tiče projekta u školi imamo: Pisci u gostima, Projekt OBST, Institunalizacija zavičajne nastave, Rovinj-biser podmorja, „ConWoi“ povezivanje teorije u praksu-radom u Italiji, obilježavanje Dana škole i Dan otvorenih vrata škole.

 Jednoglasno se donosi

O D L U K A

 Usvaja se Školski kurikulum Srednje škole Zvane Črnje Rovinj – Scuola media superiore „Zvane Črnja“ Rovigno za šk.god. 2017./2018.

AD 4.

 Ravnateljica je putem projektora prezentirala prijedlog Godišnjeg plana i programa rada za šk.god. 2017./2018. Napomenuto je da smo kod tehničara za računalstvo i ekonomista imali četiri godine novi strukovni kurikulum. Od ove godine sve škole će raditi po tim programima. Čekamo rješenje Ministarstva znanosti i obrazovanja o izvođenju nastave po novim programima, pa sukladno tome i novim šiframa. Program počinje s podacima o broju učenika i razrednim odjelima. Što se tiče materijalnih uvjeta, planiramo pregraditi prostor iznad kantine za potrebe nastave ekonomista, a što je već dogovarano s osnivačem.Oprema svih specijaliziranih učionica (fizika, kemija, biologija, elektrotehnika, strani jezici) je zastarjela. Specijalizirane učionice koriste se za nastavu svih predmeta, a ne samo za predmete za koje su namijenjeni. U nastavku je definiran okvirni kalendar rada škole, kao i kalendar polaganja ispita državne mature. Nastavni planovi su, kao i prethodnih godina, razrađeni po razrednim odjelima (nastavni predmet, nastavnik i planirani godišnji sati rada). Pod ostale oblike nastave i nastavnih sadržaja imamo: 1. zdravstveni odgoj (živjeti zdravo, prevencija nastilničkog ponašanja, prevencija ovisnosti, spolna/rodna ravnopravnost i spolno odgovorno ponašanje), 2. građanski odgoj i obrazovanje koje se uvodi na način obvezne međupredmetne provedbe u cilju razvoja građanske kompetencije učenika. Provodi se na satovima razrednika, kroz izvođenje nastave iz svih predmeta te u sklopu slobodnih aktivnosti. Na kraju je okvirni plan mjera iz procjene rizika a vezano za zaštitu na radu i zaštitu od požara.

 Jednoglasno se donosi

O D L U K A

 Usvaja se Godišnji plan i program rada Srednje škole Zvane Črnje Rovinj – Scuola media superiore „Zvane Črnja“ Rovigno za šk.god. 2017./2018.

AD 5.

 Dana 18. rujna 2017. objavljen je NATJEČAJ o zasnivanju radnog odnosa nastavnika u Zavodu za zapošljavanje, na web stranici Škole te oglasnoj ploči Škole koji je otvoren do 26. rujna 2017.

 Iz Ureda IŽ dobili smo obavijest da na listi prijavljenih viškova nema nastavnika za ekonomske grupe predmeta.

 Natječaj je raspisan za radno mjesto nastavnika:

1. EKONOMSKI PREDMETI M/Ž – 22 sata rada tjedno, na određeno vrijeme 1 IZVRŠITELJ

 U roku su pristigle slijedeće molbe:

1. Boris Spitzer iz Zagreba (nije priložena diploma)

2. Damir Smriko iz Pule

3. Marina Kuhar iz Pazina

4. Martina Gol iz Buja

5. Iva Vidoš iz Poreča

6. Maria Pokrajac iz Rovinja

7. Valentina Špoljarić iz Rovinja

Nitko od kandidata nije stekao pedagoško-psihološko obrazovanje.

Ravnateljica traži suglasnost za izbor kandidata Ive Vidoš koja već radi u našoj školi na zamjenama.

 Jednoglasno se daje

SUGLASNOST

 Sklapa se ugovor o radu sa Ivom Vidoš, na poslovima prof. ekonomske grupe predmeta, na određeno vrijeme, do povratka na rad Jelene Bulian Petrović. Početak rada je 2. listopada 2017.

AD 6.

 Dosadašnji član Povjerenstva za kvalitetu iz reda Vijeća učenika bio je Andre Čakar. Budući imenovani više nije u Vijeću učenika, potrebno je imenovati novog člana. Na sjednici Vijeća učenika za predsjednika izabran je Domagoj Matošević. Predlaže se da imenovani bude član Povjerenstva za kvalitetu iz reda Vijeća učenika.

 Jednoglasno se donosi

O D L U K A

 Domagoj Matošević imenuje se u Povjerenstvo za kvalitetu Srednje škole Zvane Črnje Rovinj – Scuola media superiore „Zvane Črnja“ Rovigno iz reda Vijeća učenika.

 Sjednica je zaključena u 15:20 sati.

KLASA: 003-04/17-01/13

URBROJ: 2171-08-09-17-01

 ZAPISNIČAR: PREDSJEDNIK ŠKOL.ODBORA:

 Janja Rogić, tajnica Željko Balog, prof.